عەلی حەمەساڵح
عەلی حەمە ساڵح (لەدایکبووی ١٦ی نیسانی ١٩٨٤، لە دەربەندیخان، ھەرێمی کوردستان) کەسایەتیی سیاسیی ناو بزووتنەوەی گۆڕان، لە وەتەی ھەڵبژاردنەکانی ئەیلوولی ٢٠١٣ی پەرلەمانی کوردستان، ئەندامی پەرلەمانی کوردستانە. عەلی پێشتر بەھۆی بەرنامەیەکی تەلەڤیزیۆنی لە کەناڵی کی ئێن ئێن بەناوی زمانی ژمارەکان لە باشووری کوردستان ناسرا ئەمەش بووە ھۆکارێک بۆ ئەوەی لە ھەڵبژاردنەکانی پەرلەمانی ٢٠١٣ توانی زۆرترین دەنگ لەناو کاندیدەکان بەدەست بھێنێت کە ١٣٩ھەزار و ٧٦٧ دەنگ بوو. دوای ھەڵبژاردنەکانیش بەرنامەیەکی پێشکەشکرد بەناوی ئێمە و ئەوان ھەر لە کەی ئێن ئێن. لە ناو پەلەمانی کوردستان عەلی جێگری سەرۆکی لیژنەی دارایی و ئابووری وە ئەندامی لیژنەی پیشەسازی و ووزەیە. عەلی وێڕای کارکردنی لە بابەتی دارایی و ئابووری بەڵام خۆی ھەڵگری بڕواننامەی بەکالۆریۆسە لە زمانی کوردی، ھەر بەھۆی بەرنامە ئابوورییەکانی ئەو بە حاسیبەی گۆڕان ناوی دەرکردووە، بەر لەوەی ببێتە پەرلەمانتار لە ناو بزووتنەوەی گۆڕان رێکخەری ژووری لێکۆڵینەوەی ئابووری بزووتنەوەی گۆڕان وئەندامی جڤاتی نیشتمانی گۆڕان بووە. پێشتریش لە ڕۆژنامەی ڕووداو وەک ڕۆژنامەوان و ستووننووس کاری کردووە.

سەرچاوەکان 

وتارە ھەتیوەکان
زیندووان
لەدایکبووانی ١٩٨٤
ئەندامانی پەرلەمانی کوردستان
پێشکەشکارە کوردەکان
سیاسییەکانی بزووتنەوەی گۆڕان
خەڵکی ھەولێر